**ภาคผนวก 1**

**แนวทางในการประเมินตัวบ่งชี้ที่ 3.1**

|  |
| --- |
| **การรับนักศึกษา** |
| 1. | การกำหนดเป้าหมายจำนวนรับนักศึกษา คำนึงความต้องการของตลาดแรงงาน และสภาพความพร้อมของอาจารย์ประจำที่มีอยู่ (ควบคุมอัตราส่วนอาจารย์ต่อนักศึกษาให้เป็นไปตามเกณฑ์) |
| 2. | เกณฑ์การรับนักศึกษาที่ประกาศรับสะท้อนคุณภาพของนักศึกษาที่เหมาะสมกับหลักสูตรที่เปิดสอน และสอดคล้องกับระดับของหลักสูตร ประเภทหลักสูตร ปรัชญา วิสัยทัศน์ของสถาบันและหลักสูตร ผลลัพธ์การเรียนรู้ที่กำหนดในหลักสูตร (เช่น GPA ความรู้พื้นฐานในสาขา ภาษาต่างประเทศ คุณสมบัติเฉพาะอื่นๆ ฯลฯ) |
| 3. | เกณฑ์ที่ใช้ในการคัดเลือกนักศึกษา กระบวนการรับนักศึกษา และ เครื่องมือหรือข้อมูลที่ใช้ในการคัดเลือก มีความเหมาะสม เชื่อถือได้ โปร่งใส เปิดเผย และ เป็นธรรมกับนักศึกษาที่สมัครเข้าเรียน |
| 4. | นักศึกษาที่รับเข้าเรียนในหลักสูตร มีคุณสมบัติและศักยภาพในการเรียนจนสำเร็จการศึกษา ตามระยะเวลาที่หลักสูตร มีคุณสมบัติขั้นต้น ทั้งความรู้พื้นฐาน หรือ ประสบการณ์ที่จำเป็นต่อการเรียนในหลักสูตร ใฝ่รู้ ใฝ่เรียน มีความพร้อม ด้านสุขภาพและจิต มีเวลาเรียนเพียงพอ |
| 5. | ในกรณีที่นักศึกษามีคุณสมบัติไม่ครบถ้วนตามเกณฑ์ที่กำหนดในประกาศรับ และมีการรับเข้าศึกษาแบบมีเงื่อนไข นักศึกษาได้รับการเตรียมความพร้อมทางการเรียน หรือ ได้รับการพัฒนาจนมีคุณสมบัติครบผ่านเกณฑ์ขั้นต่ำ เพื่อให้สามารถเรียนในหลักสูตรได้จนสำเร็จการศึกษา |
| 6. | การกำหนดคุณสมบัติในการรับเข้าของผู้สมัครในหลักสูตรระดับบัณฑิตศึกษา ให้สูงกว่าคุณสมบัติของการรับเข้าศึกษาในหลักสูตรระดับปริญญาตรี โดยเฉพาะความสามารถด้านภาษาต่างประเทศ และ คุณสมบัติพื้นฐานที่นำไปสู่การพัฒนาศักยภาพการวิจัย |
| 7. | กระบวนการคัดเลือกระดับบัณฑิตศึกษา มีความเข้มงวดเพื่อให้ได้นักศึกษาที่มีศักยภาพ ในการเรียนรู้ด้วยตนเอง (พิจารณาจากอัตราส่วนนักศึกษาที่รับเข้าต่อผู้สมัคร) |

**แนวทางในการประเมินตัวบ่งชี้ที่ 3.2**

|  |
| --- |
| **การควบคุมดูแล การให้คำปรึกษาวิชาการและแนะแนวแก่นักศึกษา** |
| 1. | การจัดระบบการดูแลนักศึกษาของอาจารย์ที่ปรึกษา มีการควบคุม กำกับ ให้จำนวนนักศึกษาต่ออาจารย์ที่ปรึกษาเป็นไปตามเกณฑ์ที่กำหนด |
| 2. | อาจารย์ที่ปรึกษาวิชาการมีเวลาให้การดูแลนักศึกษา (ผลประเมินจากนักศึกษา) |
| 3. | การแนะนำการลงทะเบียนเรียนโดยคำนึงถึงความต้องการ ความสนใจ และ ศักยภาพของนักศึกษา |
| 4. | การจัดเก็บข้อมูลเพื่อการรู้จักนักศึกษา การแลกเปลี่ยนข้อมูลนักศึกษาในกลุ่มอาจารย์ผู้สอน เพื่อการพัฒนานักศึกษา (ผลการเรียน ลักษณะนักศึกษา จุดแข็งจุดอ่อน)  |
| 5. | อาจารย์ที่ปรึกษาให้ความช่วยเหลือนักศึกษาที่มีปัญหาทางการเรียนหรือต้องการความช่วยเหลือด้านอื่นๆ |
| 6. | การจัดการความเสี่ยงด้านนักศึกษา (มีข้อมูลนักศึกษาที่มีผลการเรียนต่ำ มีความเสี่ยงที่จะออกกลางคัน หรือ สำเร็จการศึกษาช้า ฯลฯ) |
| 7. | ช่องทางการติดต่อสื่อสารระหว่างนักศึกษาและอาจารย์ที่ปรึกษา |

|  |
| --- |
| **กิจกรรมการพัฒนาศักยภาพของนักศึกษาและการเสริมสร้างทักษะการเรียนรู้ในศตวรรษที่ 21** |
| 1. | สถาบันจัดงบประมาณ ทรัพยากรที่เสริมการจัดบริการแก่นักศึกษาเพียงพอ และครอบคลุมทุกประเภทกิจกรรม |
| 2. | บุคลากรที่เกี่ยวข้องกับการจัดกิจกรรมนักศึกษาต้องมี ความรู้ ความสามารถ ในการจัดกิจกรรมที่สนองความต้องการของนักศึกษา |
| 3. | การจัดกิจกรรมนักศึกษาต้องส่งผลต่อการพัฒนาคุณลักษณะที่พึงประสงค์ของหลักสูตร |
| 4. | การจัดกิจกรรมการพัฒนานักศึกษาครอบคลุมกิจกรรมการเสริมสร้างความยึดมั่นผูกพันกับความเป็นพลเมือง (civic engagement) กิจกรรมสันทนาการ ศิลปะและวัฒนธรรม ฯลฯ  |
| 5. | การจัดกิจกรรมการพัฒนานักศึกษา ต้องช่วยเสริมสร้างทักษะการเรียนรู้ในศตวรรษที่ 21 เช่น ICT literacy, scientific literacy, media literacy, health literacy, life skill, career skills |
| 6. | การเปิดโอกาสให้นักศึกษามีอิสระในการจัดกิจกรรมนักศึกษา โดยการสนับสนุนของสถาบัน |
| 7. | การสนับสนุนทุนการศึกษา ช่วยเหลือนักศึกษาที่มีโอกาสทางการศึกษาจำกัด |
| 8. | หากมีการรับนักศึกษาที่มีวัตถุประสงค์พิเศษ เช่น นักกีฬา ต้องมีกลไกการดูแลนักศึกษา ได้รับการพัฒนาให้ได้สาระความรู้ ทักษะ ที่สอดคล้องกับเป้าหมายการเรียนรู้ที่เป็นมาตรฐานเดียวกัน |
| 9. | การสร้างเครือข่ายระหว่างสถาบันภายในประเทศและต่างประเทศ มี Visiting Professors ที่มาช่วยสอน หรือ ให้ประสบการณ์แก่นักศึกษา และการส่งนักศึกษาไปแลกเปลี่ยนเรียนรู้ในต่างประเทศ  |

**แนวทางในการประเมินตัวบ่งชี้ที่ 3.3**

|  |  |
| --- | --- |
| 1. | อัตราการคงอยู่ของนักศึกษาในหลักสูตร |
| 2. | อัตราการสำเร็จการศึกษาตามระยะเวลาของหลักสูตร |
| 3. | ความพึงพอใจของนักศึกษาต่อหลักสูตรและการร้องเรียนของนักศึกษา |

**แนวทางในการประเมินตัวบ่งชี้ที่ 4.1**

|  |
| --- |
| **ระบบการรับอาจารย์ใหม่** |
| 1. | การวางแผนระยะยาวด้านอัตรากำลังอาจารย์ให้เป็นไปตามเกณฑ์มาตรฐานหลักสูตร |
| 2. | การมีระบบการรับอาจารย์ใหม่ที่มีความรู้ ความสามารถ และ ความเชี่ยวชาญ รวมทั้ง มีการพัฒนาอาจารย์ที่มีอยู่เดิมอย่างต่อเนื่อง เพื่อให้หลักสูตรมีความเข้มแข็ง อาจารย์ในหลักสูตร สามารถส่งเสริมการทำงานตามความชำนาญของแต่ละคนได้อย่างมีประสิทธิภาพ |
| 3. | อาจารย์ประจำหลักสูตรต้องมีวุฒิการศึกษา ต่ำแหน่งทางวิชาการ และ ประสบการณ์ในจำนวนที่ไม่ต่ำกว่าตามเกณฑ์มาตรฐานหลักสูตรที่กำหนดโดย สกอ. |

|  |
| --- |
| **ระบบการบริหารอาจารย์** |
| 1. | สถาบันต้องมีการจัดสรร หรือ จัดหางบประมาณในการพัฒนาอาจารย์ ให้มีคุณวุฒิ ตำแหน่งทางวิชาการ ตามเป้าหมายที่กำหนด |
| 2. | ผู้บริหารสถาบันหรือหน่วยงานที่ดูแลการบริหารจัดการหลักสูตร ต้องมีการวางแผนระยะยาว ด้านอัตรากำลัง ด้านอาจารย์ให้เป็นไปตามเกณฑ์มาตรฐานการอุดมศึกษา ต้องมีแผนการบริหารอาจารย์ประจำหลักสูตร โดยการมีส่วนร่วมของทีมบริหารระดับคณะ (คณะกรรมการประจำคณะ) |
| 3. | สถาบันมีระบบและกลไกบริหารกำลังคนที่มีประสิทธิภาพ สามารถรักษาอาจารย์ที่มีศักยภาพให้คงอยู่ กับสถาบัน ลดอัตราการลาออก หรือ การย้ายงาน แผนบริหารหลักสูตร ควรประกอบด้วย แผนอัตรากำลัง แผนการสรรหาและรับอาจารย์ใหม่ แผนธำรงรักษา แผนการการหาตำแหน่งทดแทนกรณีลาไปศึกษาต่อ/เกษียณอายุ อื่นๆ ตามบริบท  |
| 4. | ในกรณีที่ปริมาณและคุณภาพอาจารย์ยังไม่เป็นไปตามเกณฑ์มาตรฐานหลักสูตรกำหนด สถาบันต้องมีวิธีการบริหารจัดการ เพื่อทรัพยากรบุคคล เพื่อทดแทนข้อจำกัดอย่างเป็นระบบ |
| 5. | มีแผนบริหารความเสี่ยงด้านการบริหาร กรณีมีอาจารย์ส่วนเกิน กรณีมีอาจารย์ขาดแคลน กรณีมีอาจารย์สมดุลกับภาระงาน เพื่อให้มีอาจารย์คงอยู่ และ มีแผนบริหารความเสี่ยง ด้านจรรยาบรรณที่เกี่ยวข้องกับการจัดการเรียนการสอนและการประเมินผลนักศึกษา |
| 6. | การกำหนดบทบาทหน้าที่และความรับผิดชอบของอาจารย์ประจำหลักสูตรอย่างชัดเจน |
| 7. | การมอบหมายภาระหน้าที่ให้เหมาะสมกับคุณวุฒิ ความรู้ ความสามารถ และ ประสบการณ์ |
| 8. | ระบบการกำหนดภาระงานและแรงจูงใจในการสนับสนุนการจัดการเรียนการสอน |
| 9. | ระเบียบที่โปร่งใสชัดเจนในการบริหารอาจารย์ประจำหลักสูตร |
| 10. | ระบบในการเลิกจ้างและการเกษียณอายุอย่างชัดเจน |
| 11. | ระบบการยกย่องและธำรงรักษาอย่างมีประสิทธิภาพ |

|  |
| --- |
| **ระบบการส่งเสริมและพัฒนาอาจารย์** |
| 1. | สถาบันให้โอกาสอาจารย์ทุกคนได้พัฒนาตนเองให้มีคุณภาพมาตรฐานทางวิชาการอย่างต่อเนื่อง |
| 2. | การจัดสรรงบประมาณในการพัฒนาศักยภาพอาจารย์ให้เป็นไปตามมาตรฐานและมีศักยภาพที่สูงขึ้น เพื่อส่งผลต่อคุณภาพของบัณฑิต |
| 3. | การควบคุม กำกับ ส่งเสริมให้อาจารย์พัฒนาตนเองในการสร้างผลงานทางวิชาการอย่างต่อเนื่อง  |
| 4. | การเสริมสร้างบรรยากาศทางวิชาการระหว่างอาจารย์ทั้งในและระหว่างหลักสูตร |
| 5. | การส่งเสริมการทำวิจัยเพื่อพัฒนานักศึกษาของอาจารย์ (ประเมินจากจำนวนอาจารย์ที่มีการทำวิจัย เพื่อพัฒนาการเรียนการสอน) |
| 6. | การประเมินการสอนของอาจารย์ และนำผลมาใช้ในการส่งเสริมพัฒนาความสามารถด้านการสอนของอาจารย์ |
| 7. | อาจารย์อาวุโส หรือ อาจารย์ที่มีเทคนิคการสอนดีเด่น มีการถ่ายทอดประสบการณ์สู่อาจารย์ในสาขา/หลักสูตร |
| 8. | **บัณฑิตศึกษา** ให้ความสำคัญกับการจัดหาอาจารย์หรือพัฒนาอาจารย์ ให้มีคุณสมบัติที่สูงกว่ากำลังคนในหลักสูตรปริญญาตรี โดยเฉพาะคุณสมบัติของอาจารย์ที่ต้องเน้นทักษะความสามารถด้านวิจัย นอกเหนือจากความรู้ ความสามารถ ด้านการสอน |

**แนวทางในการประเมินตัวบ่งชี้ที่ 4.3**

|  |
| --- |
| **ผลที่เกิดกับอาจารย์** |
| 1. | อัตราการคงอยู่ของอาจารย์ประจำหลักสูตร |
| 2. | ความพึงพอใจของอาจารย์ประจำหลักสูตรต่อการบริหารหลักสูตร |
| 3. | จำนวนอาจารย์เพียงพอในการจัดการเรียนการสอนตามมาตรฐานหลักสูตร |

**แนวทางในการประเมินตัวบ่งชี้ที่ 5.1**

|  |
| --- |
| **สาระของรายวิชาในหลักสูตร** |
| 1. | หลักสูตรมีการกำหนดสาระวิชาทางทฤษฎี และการปฏิบัติที่ช่วยสร้างโอกาสในการพัฒนาความรู้ ทักษะผ่านการเรียนการสอนที่มีประสิทธิภาพ |
| 2. | เนื้อหาของหลักสูตรในแต่ละสาขาวิชา มีการปรับปรุงให้ทันสมัยตลอดเวลา มีการเปิดวิชาใหม่ให้นักศึกษาได้เรียน |
| 3. | หลักสูตรแสดงผลลัพธ์การเรียนรู้ที่ชัดเจน ทันสมัย สอดคล้องกับความก้าวหน้าทางวิชาการและความต้องการของผู้ใช้บัณฑิต |
| 4. | คำอธิบายรายวิชามีเนื้อหาที่เหมาะสมกับชื่อวิชา จำนวนหน่วยกิต และ มีเนื้อหาที่ครอบคลุมกว้างขวางครบถ้วนในสิ่งที่ควรเรียน มีความลึกในวิชาเอก หรือ เป็นจุดเน้น มีความต่อเนื่องเชื่อมโยง สัมพันธ์กันระหว่างวิชา และมีการสังเคราะห์การเรียนรู้ |
| 5. | เนื้อหาที่กำหนดในรายวิชาไม่มีความซ้ำซ้อน กลุ่มรายวิชามีความต่อเนื่องสัมพันธ์กัน เหมาะสมกับระดับการศึกษาของหลักสูตร |
| 6. | ผลลัพธ์การเรียนรู้ของผู้เรียนตรงกับผลลัพธ์การเรียนรู้ที่กำหนดในรายวิชาและหลักสูตร |
| 7. | การจัดการเรียนการสอนครอบคลุมสาระเนื้อหาที่กำหนดในคำอธิบายรายวิชาครบถ้วน |
| 8. | การเปิดรายวิชามีลำดับก่อนหลังที่เหมาะสม เอื้อให้นักศึกษามีพื้นฐานความรู้ในการเรียนวิชาต่อยอด |
| 9. | การเปิดรายวิชาเป็นไปตามข้อกำหนดของหลักสูตร เพื่อให้นักศึกษาสำเร็จได้ทันตามเวลาที่กำหนดในหลักสูตร |
| 10. | การเปิดรายวิชาเลือกสนองความต้องการของนักศึกษา ทันสมัย และ เป็นที่ต้องการของตลาดแรงงาน |
| 11. | การจัดรายวิชาในหลักสูตรแก่นักศึกษาที่เรียนในสถาบันหรือนอกสถาบันการศึกษาปกติ หรือ การศึกษาทางไกล มีการควบคุมให้นักศึกษาได้เนื้อหาสาระ เป้าหมายการเรียนรู้ วิธีการจัดการเรียนการสอน การประเมินที่เป็นมาตรฐานเดียวกัน |

|  |
| --- |
| **ปริญญาตรี (ประเด็นเพิ่มเติม)** |
| 12. | การจัดรายวิชาเน้นเนื้อหาความรู้และทฤษฎีการปฏิบัติในเนื้อหาสาระของสาขาวิชาที่เป็นจุดเน้น วิชาการศึกษาทั่วไปสร้างความเป็นมนุษย์ที่เตรียมนักศึกษาออกสู่โลกแห่งการดำรงชีวิต |
| 13. | หากมีการโอนหน่วยกิต ต้องให้ความสำคัญกับการเทียบรายวิชารับโอนที่ต้องมีการเรียนในเนื้อหาสาระที่กำหนดในรายวิชาของหลักสูตรอย่างครอบคลุมครบถ้วน |

**แนวทางในการประเมินตัวบ่งชี้ที่ 5.2**

|  |
| --- |
| **การวางระบบผู้สอน** |
| 1. | ผู้สอนมีคุณสมบัติเหมาะสมกับรายวิชาที่สอน มีความรู้ ความชำนาญในเนื้อหาวิชาที่สอน (คำนึงถึงสาขาวิชา ประสบการณ์ทำงาน ผลงานวิชาการของผู้สอน) |
| 2. | หลักสูตรกำหนดผู้สอนให้นักศึกษาได้เรียนจากผู้สอนที่มีความชำนาญหลากหลาย เพื่อให้มีโอกาสได้รับการพัฒนา มุมมอง หรือ ความคิดจากผู้สอนหลากหลายความรู้และประสบการณ์ (ในแต่ละหลักสูตร นักศึกษาควรได้เรียนกับอาจารย์ผู้สอนคนเดิม ไม่เกิน 3 วิชา) |
| 3. | มีการกำกับมาตรฐานการทำประมวลการสอน (มคอ.3 และ มคอ.4) ของอาจารย์ให้ทันสมัยในด้านเนื้อหา กิจกรรมการเรียน การวัดและประเมินผลเหมาะสม |
| 4. | การกำกับให้อาจารย์ทุกคนต้องมีการทำประมวลการสอนรายวิชา (มคอ.3 และ มคอ.4) ทุกรายวิชาแจกนักศึกษาและมีการกำกับให้ดำเนินการสอนตามประมวลการสอนรายวิชา |
| 5. | นักศึกษาที่เรียนในและนอกสถาบัน หรือระบบปกติ/ระบบทางไกล ต้องได้รับการสอนจากอาจารย์ที่มีคุณสมบัติที่คุณภาพมาตรฐานมาตรฐานเดียวกัน มีโอกาสที่จะปฏิสัมพันธ์กับอาจารย์ผู้สอน/อาจารย์ที่ปรึกษาเท่าเทียมกัน |
| 6. | หากมีการกำหนดให้มี TA, RA ช่วยสอน ต้องได้รับการฝึกอบรม การให้คำแนะนำ และการปรับปรุงพัฒนาให้มีความสามากในการปฏิบัติงานช่วยเหลือนักศึกษาอย่างเหมาะสม |

|  |
| --- |
| **กระบวนการเรียนการสอน** |
| 1. | การควบคุมการจัดการเรียนการสอนในวิชาที่หลายกลุ่มเรียนให้ได้มาตรฐานเดียวกัน |
| 2. | การส่งเสริมให้อาจารย์ใช้วิธีการสอนใหม่ๆ ที่พัฒนาทักษะการเรียนรู้ของนักศึกษา |
| 3. | การจัดการเรียนการสอนที่หลากหลาย เน้นทฤษฎีและการปฏิบัติ การเรียนรู้จากผู้ทรงคุณวุฒิภายนอก/ผู้ประกอบการ การศึกษาดูงาน ฯลฯ |
| 4. | การจัดกิจกรรมการเตรียมความพร้อมทางการเรียนแก่นักศึกษา (เช่น ความรู้พื้นฐานที่จำเป็นต้องมีก่อนเข้าโปรแกรม ภาษาอังกฤษ ฯลฯ) |
| 5. | การจัดกิจกรรมการพัฒนาและเพิ่มศักยภาพนักศึกษาระหว่างเรียน เพื่อเพิ่มประสบการณ์การเรียนรู้/การทำงาน/การประกอบอาชีพ |
| 6. | การส่งเสริมความสามารถพิเศษ คุณลักษณะที่เอื้อต่อการทำงาน (ความรับผิดชอบ) ทักษะการสื่อสาร การพูด ฟัง อ่าน เขียน ทักษะ ICT ทักษะการแก้ปัญหา ฯลฯ) ด้วยวิธีการหลายช่องทาง เช่น การส่งเสริมการเรียนรู้ด้วยเทคโนโลยีสื่อสาร (เครือข่ายทางสังคม online learning)  |
| 7. | การเตรียมความพร้อมด้านการทำงาน/การประกอบอาชีพ (กลไกการช่วยเหลือด้านการหางานทำ/การเผยแพร่ผลงาน) |
| 8. | การสอนแบบเน้นปฏิบัติ การเรียนรู้จากผู้ทรงคุณวุฒิภายนอก/ผู้ประกอบการ การศึกษาดูงาน |
| 9. | มีการควบคุมมาตรฐานของแหล่งฝึกประสบการณ์วิชาชีพ |
| 10. | การใช้สื่อเทคโนโลยีเพื่อส่งเสริมความรู้และทักษะการเรียนรู้ที่มีประสิทธิภาพ เช่น online learning |
| 11. | การส่งเสริมการทำวิจัย เพื่อพัฒนานักศึกษาของอาจารย์ (ประเมินจากจำนวนอาจารย์ที่มีการทำวิจัยเพื่อพัฒนาการเรียนการสอน) |
| 12. | มีการประเมินการสอนของอาจารย์ และนำผลมาใช้ในการส่งเสริมพัฒนาความสามารถด้านการสอนของอาจารย์ |
| 13.  | อาจารย์อาวุโสหรืออาจารย์ที่มีเทคนิคการสอนดีเด่น มีการถ่ายทอดประสบการณ์สู่อาจารย์ในสาขา/หลักสูตร |
| 14. | การควบคุม กำกับ กระบวนการจัดการเรียนการสอนและการประเมินนักศึกษา |

|  |
| --- |
| **ปริญญาตรี (ประเด็นเพิ่มเติม)** |
| 15. | การจัดรายวิชาเน้นเนื้อหาความรู้และทฤษฎีการปฏิบัติในเนื้อหาสาระของสาขาวิชาที่เป็นจุดเน้น วิชาการศึกษาทั่วไปสร้างความเป็นมนุษย์ที่เตรียมนักศึกษาออกสู่โลกแห่งการดำรงชีวิต |
| 16. | หากมีการโอนหน่วยกิต ต้องให้ความสำคัญกับการเทียบรายวิชารับโอนที่ต้องมีการเรียนในเนื้อหาสาระที่กำหนดในรายวิชาของหลักสูตรอย่างครอบคลุมครบถ้วน |
| 17. | การแต่งตั้งอาจารย์ที่ปรึกษาโครงงาน (senior project) เหมาะสมกับประเด็นที่นักศึกษาสนใจ (ถ้ามี) |
| 18. | ระบบการกำกับติดตามความก้าวหน้าในการทำโครงงาน (senior project) ของอาจารย์ที่ปรึกษา (ถ้ามี) |
| 19. | มีระบบการคัดเลือกสถานประกอบการที่จะให้นักศึกษาเข้าไปปฏิบัติงานสหกิจศึกษา |
| 20. | มีระบบการติดตามและการประเมินผลการปฏิบัติงานของนักศึกษาสหกิจศึกษา โดยมีส่วนร่วมของสถานศึกษาและสถานประกอบการ |

**แนวทางในการประเมินตัวบ่งชี้ที่ 5.3**

|  |  |
| --- | --- |
| 1. | การกำหนดเกณฑ์การประเมินให้นักศึกษามีส่วนร่วม |
| 2. | น้ำหนักขององค์ประกอบในการประเมินสอดคล้องกับจุดเน้นของรายวิชา (วิชาทฤษฎี ปฏิบัติ สัมมนา ฯลฯ)  |
| 3. | การประเมินผลการเรียนรู้ของโดยใช้การประเมินตามสภาพจริง (เครื่องมือประเมินมีความหลากหลาย เช่น ข้อสอบปรนัย อัตนัย การบ้าน รายงานที่มอบหมาย การสอบปากเปล่า การสังเกตพฤติกรรมนักศึกษา การวัดทักษะการปฏิบัติงาน ฯลฯ เครื่องมือประเมินสะท้อนสภาพการปฏิบัติงานจริงในการประกอบอาชีพ) |
| 4. | การกำกับให้มีการพัฒนาและตรวจสอบเครื่องมือประเมินนักศึกษาที่เหมาะสมกับวิชาและผลลัพธ์การเรียนรู้ |
| 5. | การวิเคราะห์/ตรวจสอบคุณภาพ/ปรับปรุงพัฒนาเครื่องมือที่ใช้ในการประเมินคุณภาพนักศึกษา (มีการวิพากษ์ ข้อสอบ ปรับปรุงข้อสอบ สร้างข้อสอบใหม่ๆ เสมอ มีคลังข้อสอบ ข้อสอบ หรือ เครื่องมือประเมินสามารถวัดความรู้และการคิดขั้นสูงได้ เครื่องมือประเมินสะท้อนความสามารถในการปฏิบัติงานได้จริงในโลกแห่งหารทำงาน) |
| 6. | การควบคุมการประเมินผลการเรียนในรายวิชาที่มีหลายกลุ่มเรียนให้ได้มาตรฐานเดียวกัน |
| 7. | การตัดเกรดและแจ้งให้นักศึกษารับรู้ชัดเจน (กำหนดเกณฑ์การประเมิน/การตัดเกรดชัดเจน สอดคล้องกับเกณฑ์ที่นักศึกษามีส่วนร่วม หรือ รับรู้ร่วมกันตั้งแต่แรก มีข้อมูลหลักฐานหรือที่มาของคะแนนที่ใช้ในการตัดเกรดชัดเจน การกระจายของเกรด สะท้อนความสามารถที่แท้จริงของนักศึกษาและลักษณะของรายวิชา) |
| 8. | การส่งเสริมการสอบ exit exam ตามมาตรฐาน TQF |
| 9. | การประเมินการจัดการเรียนการสอน การประเมินหลักสูตรตามรายละเอียดใน มคอ.5 มคอ.6 และ มคอ.7 |

**แนวทางในการประเมินตัวบ่งชี้ที่ 6.1**

|  |
| --- |
| **ความเหมาะสมและเพียงพอของสิ่งสนับสนุนทางกายภาพและทรัพยากรการเรียนรู้** |
| 1. | การเตรียมความพร้อมทางกายภาพ (ห้องเรียน ห้องปฏิบัติการ สภาพแวดล้อมด้านการเรียนรู้) |
| 2. | การจัดการสิ่งอำนวยความสะดวก และสิ่งสนับสนุนทางการศึกษา เช่น ห้องสมุด ฐานข้อมูลทรัพยากรการเรียนรู้ วารสารวิชาการเพื่อการสืบค้น ฯลฯ เพียงพอ ทันสมัย  |
| 3. | การจัดพื้นที่/สถานที่สำหรับนักศึกษาและอาจารย์ได้พบปะสังสรรค์ แลกเปลี่ยน สนทนา หรือ ทำงานร่วมกัน |
| 4. | มีบริการคอมพิวเตอร์ อินเทอร์เน็ตความเร็วสูง |
| 5. | สำหรับการเรียนการสอนทางไกล ระบบการเรียนรู้แบบทางไกลมีประสิทธิภาพ อาจารย์และนักศึกษาสามารถติดต่อสื่อสารได้ใกล้ชิด |